Beamex

Beamex Oy Ab on prosessi-instrumenttien kalibrointiteknologiaan erikoistunut yritys. Beamexin pääkonttori sijaitsee Pietarsaaressa.

Beamex suunnittelee ja valmistaa kalibrointilaitteita, kalibrointiin liittyviä tietokoneohjelmistoja, erilaisia palveluja, sekä huolto- ja tukitoimintoja. Se sai vuonna 1990 Tasavallan presidentin vientipalkinnon. Beamex on yksi kolmesta merkittävimmästä yrityksestä alallaan maailmassa.

Beamex Group konserni muodostuu emoyhtiöstä Beamex Oy Ab, sekä tytäryhtiöistä: Beamex Inc. (USA), Beamex Ltd. (UK), Beamex S.A.S. (Ranska), Beamex GmbH (Saksa, vuoteen 2017 Germex GmbH), Beamex Calibration Solutions Ltd. (Kanada), Beamex Calibration Solutions Ab (Ruotsi) ja Beamex B.V. (Alankomaat). Beamexillä on lisäksi omia toimistoja Intiassa, Kiinassa ja Saudi-Arabiassa.

Beamexin partneriverkosto myy tuotteita maailman laajuisesti ja verkkoon kuuluu yli 80 partneria ympäri maailmaa. Beamexillä on yli 14 000 asiakasta yli 140 maassa.

Beamex on vuodesta 1984 kuulunut suomalaiseen Sarlin-konserniin.

 Historia 
Vuonna 1975 instrumenttiteknikot Eero Halonen, Krister Knuts, Veijo Meriläinen ja Nils-Erik Sundfors työskentelivät Pietarsaaressa silloisessa Schaumannin (sittemmin UPM) selluloosatehtaassa. Turhauduttuaan sen aikaisiin prosessikalibraattoreihin he päättivät perustaa oman yrityksen ja alkaa itse kehittämään laitteita. Beamex aloitti toimintansa paikallisen kalakaupan kellarissa. Ensimmäinen myytäväksi tarkoitettu kalibraattori oli nimeltään VA-kalibraattori ja se tuli myyntiin vuonna 1976. 

Vuonna 1984 Sarlin osti Beamexin, jossa oli siinä vaiheessa 17 työntekijää ja liikevaihto reilut miljoona euroa. Siitä noin 70 prosenttia tuli tuolloin viennistä.

Eero Halonen oli yhtiön ensimmäinen toimitusjohtaja lokakuuhun 1998 saakka. Hänen tilalleen tuli tekniikan tohtori Raimo Ahola 17 vuodeksi, kunnes jäi eläkkeelle. Vuodesta 2015 alkaen toimitusjohtajana on toiminut Jan-Henrik Svensson.

 Beamex-tuotehistoria 

Merkittävimpiä Beamex-tuotteita ovat olleet muun muassa seuraavat:

 1975 V/A kalibraattori. Beamexin ensimmäinen kalibraattori.
 1976 BTS, lähetinsimulaattori jolla voitiin simuloida mA lähettimen viestiä.
 1978 BIC200, instrumenttikalibraattori erilaisille sähköisile suureille.
 1978 PHS101, pH simulaattori joka simuloin lasiputkielektrodin jännitesignaalia.
 1980 PC12, ensimmäinen paineklaibraattori.
 1980 CMS/PCS, ensimmäinen kalibrointipenkki.
 1983 TC201, lämpötilakalibraattori. 
 1984 TC301, lämpötilakalibraattori.
 1985 PCAL, ensimmäinen kalibrointiohjelmisto jo vuonna 1985. 
 1986 TC301-IS, lämpötilakalibraattori räjähdysvaarallisiin tiloihin.
 1986 PC25, painekalibraattori.
 1987 PC105, painekalibraattori jossa Vaisalan valmistama paineanturi.
 1987 PC102, PC102-IS painekalibraattorit.
 1988 PC105-IS, räjähdysvaarallisiisn tiloihin soveltuva painekalibraattori.
 1992 TC305, ensimmäinen dokumentoiva lämpötilakalibraattori.
 1993 MIC10, kompakti instrumenttikalibraattori.
 1993 PC103, PC103-IS paineklaibraattorit.
 1994 PC106, painekalibraattori johon sai valita erilaisia painemoduuleja.
 1995 MIS1, kompakti instrumenttisimulaattori mA viestin simulointiin.
 1996 QM6, ensimmäinen todellinen kalibrointiohjelmisto.
 1996 QD3, hiukan kevyempi kalibrointiohjelmisto.
 1997 DPS4, paine-erostandardi jolla sai generoitua ja mitattua paine-eroa linjapaineen alaisena.
 1998 MC5, ensimmäinen monitoimikalibraattori.  Monitoimikalibraattori.
 2002 MC5-IS, räjähdysvaarallisiin tiloihin sovletuva versio.
 2003 CMX, kalibrointienhallintaohjelmisto (Windows).
 2004 MC2, sarja kompakteja, edullisempia kalibraattoreita. 
2005 CMX for Pocket PC, POcket PC:lle tehty kalibrointisovellus.
 2006 MC5 kenttäväylä, maailman ensimmäinen kenttäväyläkalibraattori.
 2008 MC2-IS, räjähdysvaarallisiin tiloihin soveltuva prosessikalibraattori.
 2008 MC4 – Kompakti ja dokumentoiva kalibraattori paine-, lämpötila- ja sähköisten prosessi-instrumenttien kalibrointiin.
 2009 MC5-IS Fieldbus, räjähdysvaarallisiin tiloihin soveltuva kenttäväyläkalibraattori.
 2010 FB & MB – Kuivalohkouuneja teollisuuden käyttöön.
 2012 MC6 – Kannettava kalibraattori ja kommunikaattori paineen, lämpötilan ja sähköisten suureiden kalibrointiin.
 2015 bMobile – Mobiililaitesovellus kalibrointikäyttöön.
 2017 Logical – ensimmäinen pilvipohjainen kalibrointiohjelmisto.
 2017 MC6-Ex – Räjähdysvaarallisiin tiloihin tehty kalibraattori ja kommunikaattori.
2020 MC6-T Monipuolinen lämpötilakalibraattori ja kommunikaattori.

 Beamexin sertifioinnit 
Beamexin laatujärjestelmä on ollut ISO 9001 sertifioitu vuodesta 1992 asti. Beamexin kalibrointilaboratorio on ollut akkreditoitu vuodesta 1993 asti ISO/IEC 17025 mukaisesti. Beamexin ympäristöjärjestelmä on sertifioitu ISO 14001 mukaan ja työterveys- ja työturvallisuusjärjestelmä ISO 45001 mukaan. Tietoturvallisuuden hallintajärjestelmä on sertifioitu ISO 27001 mukaan. Beamexin räjähdysvaarallisten tilojen kalibraattorit ovat hyväksyttyjä sekä ATEX-direktiivin että IECEx-standardien mukaan.

Lähteet

 Aiheesta muualla 
www.beamex.com

Luokka:Pietarsaarelaiset yritykset